ΟΔΗΓΙΑ 95/15/ΕΚ ΤΗΣ ΕΠΙΤΡΟΠΗΣ της 31ης Μαΐου 1995 για την τεχνική τροποποίηση της οδηγίας 89/647/ΕΟΚ του Συμβουλίου σχετικά με το συντελεστή φερεγγυότητας των πιστωτικών ιδρυμάτων, όσον αφορά τον τεχνικό ορισμό της «Ζώνης Α» και τη στάθμιση των στοιχείων ενεργητικού που αποτελούν απαιτήσεις με τη ρητή εγγύηση των Ευρωπαϊκών Κοινοτήτων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/647/ΕΟΚ του Συμβουλίου της 18ης Δεκεμβρίου 1989 σχετικά με το συντελεστή φερεγγυότητας των πιστωτικών ιδρυμάτων (1), όπως τροποποιήθηκε από την οδηγία 92/30/ΕΟΚ (2), και ιδίως το άρθρο 9,

Εκτιμώντας:

ότι το άρθρο 2 παράγραφος 1 δεύτερη περίπτωση της οδηγίας 89/647/ΕΟΚ ορίζει τη «Ζώνη Α» ως περιλαμβάνουσα όλα τα κράτη μέλη και όλες τις λοιπές χώρες που είναι πλήρη μέλη του Οργανισμού για την Οικονομική Συνεργασία και Ανάπτυξη (ΟΟΣΑ) καθώς και τις χώρες αυτές που έχουν συνάψει ειδικές συμφωνίες δανειοδότησης με το Διεθνές Νομισματικό Ταμείο (ΔΝΤ) και συνδέονται με τις γενικές συμφωνίες δανειοληψίας (ΓΣΔ) του ΔΝΤ 7

ότι η συμμετοχή του ΟΟΣΑ ως πλήρους μέλους εθεωρείτο μέχρι τώρα ως το ορθότερο κριτήριο για την εκτίμηση του πιστωτικού κινδύνου μεταξύ χωρών και για τη στάθμιση των στοιχείων ενεργητικού που αποτελούν απαιτήσεις προς τις χώρες αυτές ή με τη ρητή εγγύηση των χωρών αυτών 7

ότι έχει λάβει χώρα αύξηση του αριθμού των πλήρων μελών του ΟΟΣΑ ως συνέπεια της αύξησης του επιπέδου ανάπτυξης και άλλων χωρών οι οποίες επιπλέον σέβονται τις δημοκρατικές και οικονομικές ελευθερίες, όπως επιβάλλουν οι γενικές αρχές συμμετοχής στον ΟΟΣΑ 7

ότι είναι σημαντικό από την άποψη της προληπτικής εποπτείας να διατηρηθεί σε υψηλό επίπεδο η φερεγγυότητα όλων των χωρών της «Ζώνης Α» 7 ότι, για το λόγο αυτό, ένα πρόσθετο κριτήριο πρέπει να περιληφθεί στον ορισμό της «Ζώνης Α» 7 ότι το κριτήριο αυτό πρέπει να προβλέπει τον αποκλεισμό από τη «Ζώνη Α», για μια πενταετή περίοδο, κάθε χώρας που αναδιαπραγματεύεται το εξωτερικό δημόσιο χρέος της 7 ότι το ίδιο επιπρόσθετο κριτήριο έχει περιληφθεί στη συμφωνία της Βασιλείας για την κεφαλαιακή επάρκεια και ότι είναι επιθυμητή η συνέπεια των κοινοτικών διατάξεων με την εν λόγω συμφωνία 7

ότι το άρθρο 9 παράγραφος 1 δεύτερη περίπτωση της οδηγίας 89/647/ΕΟΚ προβλέπει ότι οι τεχνικές τροποποιήσεις αναφορικά με τροποποιήσεις του ορισμού της «Ζώνης Α» στο άρθρο 2 μπορούν να θεσπιστούν σύμφωνα με τη διαδικασία που αναφέρεται στο άρθρο 9 παράγραφος 2 7

ότι, όταν θεσπίστηκε η οδηγία 89/647/ΕΟΚ δεν προβλεπόταν η δυνατότητα να έχουν τα δάνεια τη ρητή εγγύηση της Κοινότητας 7 ότι, για το λόγο αυτό, η οδηγία δεν προβλέπει ρητώς μια μικρότερη στάθμιση και, κατά συνέπεια, τα στοιχεία ενεργητικού που έχουν την εγγύηση των Ευρωπαϊκών Κοινοτήτων έχουν επί του παρόντος στάθμιση 100 % 7

ότι, εν τούτοις, το άρθρο 6 παράγραφος 1 στοιχείο α σημεία 3 και 7 της οδηγίας 89/647/ΕΟΚ εφαρμόζει στάθμιση με μηδενικό συντελεστή στα στοιχεία ενεργητικού που αποτελούν απαιτήσεις της Κοινότητας και στα στοιχεία ενεργητικού που καλύπτονται, κατά τρόπο που ικανοποιεί τις αρμόδιες εποπτικές αρχές, με τίτλους που έχει εκδώσει η Κοινότητα 7

ότι δεν είναι ορθό να εφαρμόζεται στάθμιση με συντελεστή 100 % στα στοιχεία ενεργητικού που έχουν τη ρητή εγγύηση της Κοινότητας και ότι πρέπει να εφαρμοστεί μηδενικός συντελεστής ώστε να υπάρξει συνέπεια με το άρθρο 6 παράγραφος 1 στοιχείο α) σημεία 3 και 7 7

ότι το άρθρο 9 παράγραφος 1 τέταρτη περίπτωση της οδηγίας 89/647/ΕΟΚ προβλέπει ότι οι τεχνικές τροποποιήσεις, αναφορικά με τους ορισμούς των στοιχείων ενεργητικού που περιλαμβάνονται στο άρθρο 6, που γίνονται για να ληφθούν υπόψη οι εξελίξεις στις χρηματοπιστωτικές αγορές μπορούν να θεσπιστούν σύμφωνα με τη διαδικασία του άρθρου 9 παράγραφος 2 7

ότι η οδηγία αυτή ενδιαφέρει τον Ευρωπαϊκό Οικονομικό Χώρο (ΕΟΧ) και ότι τηρήθηκε η διαδικασία του άρθρου 99 της Συμφωνίας για τον Ευρωπαϊκό Οικονομικό Χώρο 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Συμβουλευτικής Επιτροπής Τραπεζών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο άρθρο 2 παράγραφος 1 δεύτερη περίπτωση της οδηγίας 89/647/ΕΟΚ προστίθεται το ακόλουθο κείμενο:

«Κάθε χώρα, εν τούτοις, που αναδιαπραγματεύεται το εξωτερικό δημόσιο χρέος της, δεν μπορεί να αποτελέσει μέλος της "Ζώνης Α" για μία περίοδο πέντε ετών.».

Άρθρο 2

Το άρθρο 6 παράγραφος 1 στοιχείο α) σημείο 4 της οδηγίας 89/647/ΕΟΚ αντικαθίσταται από το ακόλουθο κείμενο:

«4. στοιχεία ενεργητικού που αντιπροσωπεύουν απαιτήσεις με ρητή εγγύηση των κεντρικών κυβερνήσεων και των κεντρικών τραπεζών της "Ζώνης Α" ή της Κοινότητας.».

Άρθρο 3

1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς τις διατάξεις του άρθρου 1 της παρούσας οδηγίας το αργότερο έως τις 30 Σεπτεμβρίου 1995.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη πληροφορούν αμέσως την Επιτροπή για τα μέτρα που λαμβάνουν για την εφαρμογή του άρθρου 2 της παρούσας οδηγίας.

Άρθρο 4

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες, 31 Μαΐου 1995.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 386 της 30. 12. 1989, σ. 14.

(2) ΕΕ αριθ. L 110 της 28. 4. 1992, σ. 52.